Προϊόντα και υπηρεσίες το 2014 (Συλλογή και ανάλυση πληροφοριών)

Τομέας προτεραιότητας 1: Πρόβλεψη των αλλαγών Δραστηριότητα 1.1: Προβλέψεις νέων και αναδυόμενων κινδύνων για την ΕΑΥ συνδεόμενων με τις νέες τεχνολογίες στις πράσινες θέσεις εργασίας Η συνοπτική έκθεση του εργαστηρίου προβλέψεων που πραγματοποιήθηκε τον Μάρτιο στις Βρυξέλλες, σε συνεργασία με την επιτροπή κοινωνικού διαλόγου του τομέα της ηλεκτροπαραγωγής, δημοσιεύθηκε και προβλήθηκε στο κοινό τον Ιούλιο του 2014. Η διοργάνωση ενός δεύτερου εργαστηρίου στον τομέα των μεταφορών βρίσκεται ακόμη υπό συζήτηση με τη μονάδα Β.1 της ΓΔ Απασχόλησης (2015). Δραστηριότητα 1.2: Προβλέψεις μεγάλης κλίμακας Η μελέτη σκοπιμότητας των θεμάτων που αφορούν οι προβλέψεις (παρουσιάστηκε τον Σεπτέμβριο) θα ληφθεί ως βάση για τη συγκεκριμενοποίηση του δεύτερου έργου πρόβλεψης μεγάλης κλίμακας που θα ξεκινήσει το 2015. Η έκθεση σχετικά με τους αναδυόμενους κινδύνους στον τομέα της υγειονομικής περίθαλψης δημοσιεύθηκε τον Οκτώβριο. Το έργο που αφορά τους παράγοντες επιτυχίας που καθορίζουν την ενσωμάτωση των αποτελεσμάτων των προβλέψεων στη χάραξη πολιτικής μετατέθηκε από το 2015 στο 2016. Τομέας προτεραιότητας 2: Γεγονότα και αριθμοί Δραστηριότητα 2.1: Ευρωπαϊκή έρευνα των επιχειρήσεων για τους νέους και αναδυόμενους κινδύνους (European Survey of Enterprises on New & Emerging Risks, ESENER) Στο πλαίσιο του ESENER-2, πραγματοποιήθηκαν επιτόπιες εργασίες σε 36 χώρες και οριστικοποιήθηκε το τελικό σύνολο δεδομένων. Δημοσιεύθηκαν τεχνικές εκθέσεις (μεθοδολογικές και επιτόπιες εργασίες, οριστική κωδικοποίηση, στάθμιση, επεξεργασία και καθαρισμός δεδομένων). Ο έλεγχος της ποιότητας θα πραγματοποιηθεί στις αρχές του 2015. Η πρώτη έκθεση διαπιστώσεων προβλέπεται να δημοσιευθεί τον Φεβρουάριο του 2015. Θα ακολουθήσουν, το δεύτερο τρίμηνο του 2015, έκθεση επισκόπησης και συνοπτική έκθεση (θα μεταφραστούν). Δραστηριότητα 2.2: Επισκόπηση της κατάστασης στον τομέα της ΕΑΥ: Εργαζόμενοι μεγαλύτερης ηλικίας Τον Μάιο ελήφθη η τελική προχρηματοδότηση από την Ευρωπαϊκή Επιτροπή, σύμφωνα με τη συμφωνίας εξουσιοδότησης. Η δεύτερη ενδιάμεση πληρωμή διεκπεραιώθηκε με την παράδοση των ακολούθων: επισκόπηση της κατάστασης στον τομέα της ΕΑΥ και εργαζόμενοι μεγαλύτερης ηλικίας, εξέταση από άποψη ηλικίας και φύλου, τελική έκδοση της υποενότητας του επιγραμμικού εργαλείου διαδραστικής εκτίμησης κινδύνων (Online Interactive Risk Assessment Tool, OiRA) απευθυνόμενη στους σχεδιαστές, τελική εξέταση των διαθέσιμων εργαλείων, εκθέσεις ανά χώρα, μελέτες περιπτώσεων σχετικά με τα προγράμματα αποκατάστασης, μελέτες περιπτώσεων από τον χώρο εργασίας, προσχέδιο ανάλυσης. Τον Ιούλιο, σε συνεργασία με τους εστιακούς πόλους, διοργανώθηκαν εργαστήρια συζήτησης με ενδιάμεσους φορείς σε επιλεγμένα κράτη μέλη (Φινλανδία, Δανία, Κάτω Χώρες, Βέλγιο, Γαλλία, Αυστρία, Γερμανία, Πολωνία, Ελλάδα και Ηνωμένο Βασίλειο), προκειμένου να καταγραφούν οι απόψεις και εμπειρίες τους. Τα σχέδια των τελικών εκθέσεων ανά χώρα διαβιβάστηκαν στους εστιακούς πόλους για ενημέρωση και διατύπωση τελικών σχολίων. Τα προκαταρκτικά αποτελέσματα του έργου παρουσιάστηκαν στο πλαίσιο διαφόρων εκδηλώσεων. Άρχισε ο σχεδιασμός για τη σύνδεση του έργου με την εκστρατεία «Ασφαλείς και Υγιείς Χώροι Εργασίας 2016-2017», συμπεριλαμβανομένης της προβολής δεδομένων στο διαδίκτυο. Δραστηριότητα 2.3: Επισκόπηση της κατάστασης στον τομέα της ΕΑΥ: Πολύ μικρές και μικρές επιχειρήσεις Πραγματοποιήθηκε η εναρκτήρια συνεδρίαση για το έργο και υπεγράφη η ειδική σύμβαση για την 1η δέσμη εργασιών. Η δέσμη εργασιών περιλαμβάνει τη λεπτομερή επισκόπηση των διαθέσιμων στοιχείων σχετικά με την ΕΑΥ στις πολύ μικρές και τις μικρές επιχειρήσεις. Δραστηριότητα 2.4: Επισκόπηση της κατάστασης στον τομέα της ΕΑΥ: Ασθένειες που σχετίζονται με την εργασία Τον Ιανουάριο διοργανώθηκε εργαστήριο με θέμα τους κινδύνους για την αναπαραγωγική ικανότητα που ανακύπτουν στον χώρο εργασίας και τον Μάιο δημοσιεύθηκε η διαδικτυακή σύνοψη του σεμιναρίου. Τα πρώτα αποτελέσματα συζητήθηκαν με τους εθνικούς εστιακούς πόλους τον Φεβρουάριο και με τη συμβουλευτική ομάδα πρόληψης και έρευνας τον Μάρτιο. Επί του παρόντος, η έκθεση με θέμα τους κινδύνους για την αναπαραγωγική ικανότητα που ανακύπτουν στον χώρο εργασίας βρίσκεται υπό αναθεώρηση, προκειμένου να συμπεριληφθούν σε αυτήν οι πρόσφατες εξελίξεις πολιτικής και οι διαπιστώσεις του εργαστηρίου. Το 2014 παρουσιάστηκε η έκθεση σχετικά με τον επαγγελματικό καρκίνο και η σύνοψή της. Τον Οκτώβριο διοργανώθηκε εργαστήριο με θέμα την επιβάρυνση που προκαλούν οι ασθένειες. Η διαδικτυακή σύνοψη του σεμιναρίου είναι διαθέσιμη στον ιστότοπο του Οργανισμού. Δραστηριότητα 2.5: Επισκόπηση της κατάστασης στον τομέα της ΕΑΥ: Κόστος και οφέλη της ΕΑΥ Τον Ιούνιο του 2014 πραγματοποιήθηκε συνεδρίαση εμπειρογνωμόνων (δημοσιεύθηκε η διαδικτυακή σύνοψη του σεμιναρίου) με τη συμμετοχή εμπειρογνωμόνων στον τομέα της μοντελοποίησης του κόστους της ανεπαρκούς ΕΑΥ. Η συμβολή της συνεδρίασης αυτής στην περαιτέρω ανάπτυξη του έργου ήταν ιδιαίτερα χρήσιμη, καθώς οδήγησε σε αναθεώρηση του προγραμματισμού: στις αρχές του 2015 θα δημοσιευθεί πρόσκληση υποβολής προσφορών για την εκτέλεση μιας μεγάλης έκθεσης επισκόπησης της ΕΑΥ, ενώ η μελέτη σκοπιμότητας που προβλεπόταν για το τέλος του 2014 ακυρώθηκε. Τον Σεπτέμβριο παρουσιάστηκε η έκθεση με τίτλο «The business case for safety and health: Cost-benefit analyses of interventions in small and medium-sized enterprises». Συνέδριο με τίτλο «Investing in OSH — how benefits beat the costs» διοργανώθηκε από τους εστιακούς πόλους του Βελγίου, των κάτω Χωρών και του Λουξεμβούργου, σε συνεργασία με το ολλανδικό Υπουργείο Κοινωνικών Υποθέσεων και Απασχόλησης, τον Οργανισμό και ολλανδικό ερευνητικό κέντρο ΤΝΟ (δημοσιεύθηκε η διαδικτυακή σύνοψη του σεμιναρίου). Τομέας προτεραιότητας 3: Εργαλεία για τη διαχείριση της ΕΑΥ Δραστηριότητα 3.1: Επιγραμμικό εργαλείο διαδραστικής εκτίμησης κινδύνων (Online interactive Risk Assessment, OiRA) Εργαλεία OiRA που δημοσιεύθηκαν το 2014: 42 (αναμένονται και άλλα πριν από το τέλος του έτους), αριθμός που υπερβαίνει τον αρχικό στόχο των 35. Υπεγράφησαν πέντε συμφωνίες και διοργανώθηκαν 15 εκδηλώσεις. Συνήφθησαν οκτώ συμβάσεις χαμηλής αξίας με αντικείμενο τη μετάφραση των υπαρχόντων εργαλείων OiRA σε άλλες γλώσσες/την προσαρμογή σε άλλα εθνικά πλαίσια (έξι περαιτέρω συμβάσεις πριν από το τέλος του έτους) με σκοπό την ενθάρρυνση της ανάπτυξης εργαλείων OiRA σε εθνικό επίπεδο. Για περαιτέρω πληροφορίες σχετικά με την πρόοδο που σημειώνεται στον τομέα της επιγραμμικής διαδραστικής εκτίμησης κινδύνων επισκεφθείτε τον ιστότοπο http://www.oiraproject.eu/Resources Δραστηριότητα 3.2: Εργαλείο για την εφαρμογή των λύσεων ΕΑΥ Οι πρώτες συζητήσεις σχετικά με την έκθεση σκοπιμότητας με τίτλο «Εxploring practical online OSH tools» έλαβαν χώρα σε επίπεδο συμβουλευτικής ομάδας πρόληψης και έρευνας (Prevention and Research Advisory Group, PRAG) τον Μάρτιο και τον Οκτώβριο. Σχετικό σεμινάριο έλαβε χώρα τον Οκτώβριο στο Παρίσι με τη συμμετοχή των σημαντικότερων ενδιαφερόμενων μερών. Ο Οργανισμός εργάζεται επίσης στο περιεχόμενο της νέας ενότητας «ηλεκτρονικών εργαλείων» (e-tools) που θα συμπεριληφθεί στον νέο εταιρικό ιστότοπό του. Τομέας προτεραιότητας 4: Ευαισθητοποίηση Δραστηριότητα 4.1: Εκστρατεία για «Ασφαλείς και Υγιείς Χώρους Εργασίας» 2012-2013, «Εργαζόμαστε από κοινού για την πρόληψη των κινδύνων» Ολοκληρώθηκε η εκστρατεία για «Ασφαλείς και Υγιείς Χώρους Εργασίας» 2012-2013, με τίτλο «Εργαζόμαστε από κοινού για την πρόληψη των κινδύνων» καταγράφοντας πρωτοφανές ρεκόρ από την άποψη τόσο της παράδοσης ενός ευρέος φάσματος πρωτοβουλιών ευαισθητοποίησης σε ευρωπαϊκό και εθνικό επίπεδο όσο και της επίσημης εκστρατείας και των εταίρων από τα ΜΜΕ. Στο τέλος του 2013, ανατέθηκε στο IES (Institute for Employment Studies) η εκπόνηση εκ των υστέρων αξιολόγησης της εκστρατείας με τίτλο «Ex-post evaluation of the Healthy Workplaces Campaign 2012-2013: Working Together for Risk Prevention». Η τελική έκθεση, που δημοσιεύθηκε τον Οκτώβριο του 2014, περιλαμβάνει τόσο ποσοτικά όσο και ποιοτικά στοιχεία προερχόμενα από έρευνες βάσει εγγράφων, ηλεκτρονικές έρευνες, ομάδες εστίασης και συνεντεύξεις με εστιακούς πόλους, εταίρους στην εκστρατεία και άλλους ενδιαφερομένους. Στο τέλος Αυγούστου 2014 υπεγράφη η σύμβαση για την κατάρτιση έκθεσης με τίτλο «Review of successful OSH benchmarking initiatives» και οι σχετικές εργασίες άρχισαν με έρευνα σχετικά με τις πρωτοβουλίες συγκριτικής αξιολόγησης στο επίπεδο των εταίρων στην εκστρατεία. Δραστηριότητα 4.2: Εκστρατεία για «Ασφαλείς και Υγιείς Χώρους Εργασίας» 2014-2015, «Διαχείριση του άγχους σε ασφαλείς και υγιείς χώρους εργασίας» Στις 7 Απριλίου εγκαινιάστηκε η εκστρατεία για «Ασφαλείς και Υγιείς Χώρους Εργασίας» 2014-2015, με τίτλο «Διαχείριση του άγχους σε ασφαλείς και υγιείς χώρους εργασίας» από τον Επίτροπο Απασχόλησης, Κοινωνικών Υποθέσεων και Ένταξης, κ. László Andor, τον έλληνα υφυπουργό Εργασίας, Κοινωνικής Ασφάλισης και Πρόνοιας, κ. Βασίλη Κεγκέρογλου και τη διευθύντρια του Οργανισμού, κ. Christa Sedlatschek. Την ίδια ημέρα εγκαινιάστηκε επίσης ο ιστότοπος της εκστρατείας, με εργαλεία και πόρους διαθέσιμους σε 25 γλώσσες. Το 2014 εφαρμόστηκε επιτυχώς το «European Campaign Assistance Package, ECAP» (πακέτο συνδρομής για ευρωπαϊκή εκστρατεία), το οποίο παρέχει στο δίκτυο εθνικών εστιακών πόλων οικονομική και υλικοτεχνική στήριξη για την υλοποίηση των δραστηριοτήτων της εκστρατείας σε εθνικό επίπεδο. Κατά τη διάρκεια του έτους, οι εστιακοί πόλοι παρήγγειλαν συνολικά 22 συνεδριάσεις εθνικών εταίρων, 61 σεμινάρια ενδιαφερομένων, 15 συνεντεύξεις Τύπου, 18 δελτία Τύπου, 5 στρογγυλές τράπεζες δημοσιογράφων, 4 ραδιοφωνικά φόρα και 6 επαγγελματικά άρθρα. Στο υλικό της εκστρατείας περιλαμβάνονται 88 720 αντικείμενα με τα διακριτικά της εκστρατείας, 4 76 125 δημοσιεύσεις σε 25 γλώσσες, 62 περίπτερα της εκστρατείας και 15 πακέτα με εκθεσιακό υλικό. Ένα από τα κορυφαία σημεία της εκστρατείας ήταν η κυκλοφορία DVD με τίτλο «Ο Napo … Όταν το άγχος χτυπάει κόκκινο». Στο πλαίσιο των λοιπών προϊόντων και δημοσιεύσεων που σχετίζονται με την εκστρατεία, τον Ιούνιο δημοσιεύθηκε ηλεκτρονικά επίσης επισκόπηση των δημοσιεύσεων με τίτλο «Calculating the cost of work-related stress and psychosocial risks» (Υπολογίζοντας το κόστος του άγχους που συνδέεται με την εργασία και των ψυχοκοινωνικών κινδύνων), η οποία πραγματεύεται το οικονομικό κόστος των ψυχοκοινωνικών κινδύνων σε κοινωνικό, οργανωτικό και ατομικό επίπεδο. Ένα άλλο βασικό προϊόν που αναπτύχθηκε ειδικά για την εκστρατεία ήταν ο ηλεκτρονικός οδηγός για τη διαχείριση του άγχους και των ψυχοκοινωνικών κινδύνων. Ο οδηγός αυτός διατίθεται σε 30 γλώσσες και αποσκοπεί στο να παράσχει κίνητρα στα στελέχη των ΜΜΕ ώστε να ασκούν διαχείριση των ψυχοκοινωνικών κινδύνων βάσει των διαθέσιμων σε εθνικό επίπεδο πόρων. Επιπλέον, δημοσιεύθηκε κοινή έκθεση του Οργανισμού και του Eurofound σχετικά με τους ψυχοκοινωνικούς κινδύνους, η οποία παρουσιάστηκε σε σεμινάριο εμπειρογνωμόνων που έλαβε χώρα στις 16—17 Οκτωβρίου 2014. Μέσω της προσφοράς συνεργασίας στην εκστρατεία για «Ασφαλείς και Υγιείς Χώρους Εργασίας 2014-2015», κατέστη δυνατή η συγκέντρωση άνω των 100 επίσημων εταίρων στην εκστρατεία, στους οποίους περιλαμβάνονταν οργανώσεις εργαζομένων και εργοδοτών, πολυεθνικές εταιρείες και οργανώσεις που εκπροσωπούσαν ευρύ φάσμα επαγγελματιών που δραστηριοποιούνται στον τομέα της ΕΑΥ. Πρόκειται για τον υψηλότερο αριθμό εταίρων που έχουν ποτέ υποστηρίξει μια εκστρατεία για ασφαλείς και υγιείς χώρους εργασίας. Επιπλέον, στην εκστρατεία για «Ασφαλείς και Υγιείς Χώρους Εργασίας 2014-2015» συμμετέχουν πλέον 29 εταίροι από τον χώρο των ΜΜΕ προερχόμενοι από 14 χώρες. Στις 15 Απριλίου προκηρύχθηκε ο διαγωνισμός για το βραβείο ευρωπαϊκών ορθών πρακτικών. Ο Οργανισμός παρήγαγε πακέτο προώθησης του βραβείου προς υποστήριξη των εστιακών πόλων και των λοιπών οργανώσεων που επιθυμούν να ανταλλάσσουν ορθές πρακτικές σε εθνικό και ευρωπαϊκό επίπεδο. Η εκστρατεία παρουσιάστηκε επίσης στο Ευρωπαϊκό Συνέδριο «Επαγγελματική Ασφάλεια και Υγεία (OSH) — Η πολιτική για την Επαγγελματική Ασφάλεια και Υγεία στο μέλλον», το οποίο πραγματοποιήθηκε στην Αθήνα, στις 16—17 Ιουνίου 2014, στο πλαίσιο του προγράμματος της ελληνικής προεδρίας της ΕΕ. Το 2014, για πρώτη φορά, η εκστρατεία υποστηρίχθηκε από ολοκληρωμένη εκστρατεία και στα μέσα κοινωνικής δικτύωσης, γεγονός που κατέστησε δυνατή την ενημέρωση διαφορετικών κοινών σχετικά με τα προϊόντα της εκστρατείας που είχαν δημιουργηθεί ειδικά για τα μέσα αυτά, όπως ενημερωτικά γραφήματα και βίντεο. Δραστηριότητα 4.3: Εκστρατεία για «Ασφαλείς και Υγιείς Χώρους Εργασίας» 2016-2017 Συμφωνήθηκαν το πεδίο αναφοράς και οι στόχοι της εκστρατείας. Οι στόχοι είναι οι εξής: — προώθηση του δικαιώματος βιώσιμης εργασίας και υγιούς γήρανσης εξαρχής και υπογράμμιση της σημασίας της πρόληψης καθ’ όλη τη διάρκεια του εργασιακού βίου· — υποστήριξη των εργαζομένων και των εργοδοτών (συμπεριλαμβανομένων των πολύ μικρών επιχειρήσεων) παρέχοντάς τους πληροφορίες και εργαλεία για τη διαχείριση της ΕΥΑ στο πλαίσιο της γήρανσης του εργατικού δυναμικού· — διευκόλυνση της ανταλλαγής πληροφοριών και ορθών πρακτικών στον τομέα αυτό. Η στρατηγική της εκστρατείας οριστικοποιήθηκε στο τέλος του έτους. Τον Σεπτέμβριο προκηρύχθηκε διαγωνισμός για την εκπόνηση ηλεκτρονικού οδηγού και οι σχετικές εργασίες προβλέπεται να ξεκινήσουν στις αρχές του 2015. Δραστηριότητα 4.4: δράσεις ευαισθητοποίησης 23 εστιακοί πόλοι ανταποκρίθηκαν στην προσφορά με τίτλο «2014 Awareness Raising Package, ARP» (πακέτο ευαισθητοποίησης 2014). Οι δραστηριότητες του πακέτου περιλάμβαναν: 14 προβολές ταινιών και συζητήσεις σχετικά με την ΕΥΑ, 13 εκθέσεις φωτογραφίας για την ΕΥΑ και προώθηση της εργαλειοθήκης του Napo για χρήση από εκπαιδευτικούς σε δύο χώρες. Επιπλέον, στο πλαίσιο του πακέτου, κατασκευάστηκαν και διανεμήθηκαν 12 στολές Napo. Η κοινοπραξία του Napo ξεκίνησε με την παραγωγή νέας ταινίας σχετικά με τους επαγγελματικούς κινδύνους που εγκυμονεί ο ηλεκτρισμός. Η εξωτερική αξιολόγηση της δραστηριότητας «Ο Napo για τους εκπαιδευτικούς» ανατέθηκε σε εξωτερικό σύμβουλο του οποίου η ενδιάμεση έκθεση περιήλθε στον οργανισμό τον Νοέμβριο. Τον Απρίλιο διανεμήθηκαν σε DVD περισσότερα από 20 000 αντίγραφα της ταινίας «Napo ...Η κατάσταση δεν είναι για γέλια» στις εθνικές επιθεωρήσεις εργασίας σε περισσότερα από 20 κράτη μέλη, με σκοπό την υποστήριξη της εκστρατείας της επιτροπής ανώτερων επιθεωρητών εργασίας (SLIC) σχετικά με την πρόληψη των ατυχημάτων από ολισθήσεις και παραπατήματα. Εκπονήθηκε νέα ενημερωμένη έκδοση του φυλλαδίου του Napo, η οποία μεταφράστηκε και διανεμήθηκε στους ενδιαφερόμενους εστιακούς πόλους (πακέτο). Τον Απρίλιο δημοσιεύθηκε η έκδοση για το 2014 του κινηματογραφικού βραβείου για ταινία στην κατηγορία «Υγιείς χώροι εργασίας» σε συνεργασία με το φεστιβάλ ντοκιμαντέρ και ταινιών κινουμένων σχεδίων της Λειψίας (DOK Leipzig) και με καταληκτική ημερομηνία υποβολής αιτήσεων τη 10η Ιουλίου. Υποψήφιες αναδείχθηκαν οκτώ ταινίες από χώρες όπως η Γαλλία, η Γερμανία, η Πολωνία και η Ισπανία. Ο νικητής, η ταινία με τίτλο «Harvest», ανακηρύχθηκε κατά την τελετή απονομής την 1η Νοεμβρίου. Ολοκληρώθηκε ο υποτιτλισμός σε 13 γλώσσες της ταινίας που είχε βραβευθεί το 2013 με τον τίτλο «C(us)todians» και η διανομή της στους εστιακούς πόλους (πακέτο) ολοκληρώθηκε στα τέλη Ιουλίου. Την 9η Μαΐου, ημέρα της Ευρώπης, εγκαταστάθηκε σκηνή σε δρόμο του Μπιλμπάο για την από κοινού προώθηση του έργου της Europe Direct Bizkaia (Ευρωπαϊκή Επιτροπή), της Ευρωπαϊκής Ένωσης και του Οργανισμού προς όφελος των πολιτών. Η συμμετοχή του Οργανισμού με περίπτερο στην Έκθεση που διοργανώθηκε παράλληλα με την Παγκόσμια διάσκεψη για την ΕΥΑ στη Φρανκφούρτη, μεταξύ 25 και 28 Αυγούστου, στέφθηκε με επιτυχία. Οι σημαντικότερες στιγμές που κατέγραψε το περίπτερο ήταν η επίσημη έναρξη του OSHwiki, της εκστρατείας «Διαχείριση του άγχους σε ασφαλείς και υγιείς χώρους εργασίας» και του OiRA. Τομέας προτεραιότητας 5: Δικτύωση των γνώσεων Δραστηριότητα 5.1: OSHwiki Τα μέλη του δικτύου PEROSH που προσκλήθηκαν στην πρώτη συνεδρίαση της επιστημονικής επιτροπής του OSHwiki συνέβαλαν στον καθορισμό του τρόπου με τον οποίο το OSHwiki μπορεί να εξυπηρετήσει τις ανάγκες της ερευνητικής κοινότητας και συζήτησαν πώς το δίκτυο μπορεί να παρέχει στον Οργανισμό καθοδήγηση σε στρατηγικά ζητήματα και να τον βοηθήσει να εντοπίσει δυνητικούς συντάκτες και αναγνώστες (η συνεδρίαση πραγματοποιήθηκε τον Ιούνιο). Οριστικοποιήθηκε το σχέδιο επικοινωνίας του OSHwiki και τον Μάιο τέθηκε σε λειτουργία η έκδοση Beta. Νέες αναρτήσεις στο OSHmail, στο Twitter και στο LinkedΙn και ειδικό ηλεκτρονικό μήνυμα προς τους διαπιστευμένους συντάκτες, τους εστιακούς πόλους, τις συμβουλευτικές ομάδες και το διοικητικό συμβούλιο. Το OSHwiki τέθηκε σε επίσημη λειτουργία τον Αύγουστο, στη Φρανκφούρτη (Γερμανία), στο πλαίσιο της 20ής παγκόσμιας διάσκεψης για την επαγγελματική ασφάλεια και υγεία για το 2014. Σήμερα υπάρχουν πλέον άνω των 100 διαπιστευμένων συντακτών. Δραστηριότητα 5.2: Άλλες δράσεις για τη δικτύωση των γνώσεων Όσον αφορά τη νομοθεσία, οι εργασίες εστίασαν στην προετοιμασία της ιστοσελίδας με τη νομοθεσία ενόψει της μετάβασης στον νέο εταιρικό ιστότοπο του Οργανισμού (έλεγχος και επικαιροποίηση). Επικαιροποιήθηκαν οι πληροφορίες που αφορούν τις εθνικές στρατηγικές και περιέχονται σε άρθρα του OSHwiki (η επικαιροποίηση θα είναι συνεχής με τη συμβολή των εστιακών πόλων). Όσον αφορά τις προτεραιότητες στον τομέα της έρευνας, εκπονήθηκαν έγγραφα θέσης και καταρτίστηκε κατάσταση των σημαντικότερων προτεραιοτήτων βάσει έκθεσης που δημοσιεύθηκε το 2013, με σκοπό αυτές να ληφθούν υπόψη κατά τη διαμόρφωση του προγράμματος εργασίας του «Ορίζων 2020» και του περιεχομένου των προσκλήσεων. Τον Νοέμβριο θα πραγματοποιηθεί στις Βρυξέλλες σεμινάριο προκειμένου να συζητηθούν τα προαναφερόμενα έγγραφα θέσης και η κατάσταση προόδου όσον αφορά τις σημαντικότερες προτεραιότητες. Στο σεμινάριο θα συμμετάσχουν διευθυντές και επικεφαλής έρευνας των σημαντικότερων ινστιτούτων στον τομέα της ΕΥΑ, καθώς και χρηματοδοτικοί φορείς και εκπρόσωποι της Ευρωπαϊκής Επιτροπής. Τομέας προτεραιότητας 6: Δικτύωση και εταιρική επικοινωνία Δραστηριότητα 6.1: Στρατηγική δικτύωση Περαιτέρω ανάπτυξη των στρατηγικών δικτύων του Οργανισμού, ιδίως των τριμερών δικτύων διακυβέρνησης (διοικητικό συμβούλιο και προεδρείο), των συμβουλευτικών ομάδων και των ευρωπαϊκών δικτύων. Δραστηριότητα 6.2: Επιχειρησιακή δικτύωση Συνέχιση της συνεργασίας με τους διεθνείς εταίρους από τα δίκτυα στα οποία μετέχει ο Οργανισμός και από τους εστιακούς πόλους, συμπεριλαμβανομένης της δικτύωσης σε επίπεδο κρατών μελών. Οι δραστηριότητες εστιάζουν διαρκώς στην εξασφάλιση της συνεργασίας με τους κοινωνικούς εταίρους σε εθνικό επίπεδο στα κράτη μέλη. Σε διεθνές επίπεδο και σύμφωνα με την προτεραιότητα που καθορίστηκε στην ανακοίνωση της Ευρωπαϊκής Επιτροπής για τη δημιουργία στρατηγικού πλαισίου ΕΑΥ για την περίοδο 2014-2020, ο Οργανισμός επιδιώκει να αναπτύξει καλύτερο συντονισμό και διασύνδεση με τους παράγοντες του τομέα από τρίτες χώρες, καθώς και από διεθνείς και περιφερειακούς οργανισμούς. Επίσης αναπτύχθηκαν περαιτέρω οι εταιρικές σχέσεις στον τομέα της επικοινωνίας. Δραστηριότητα 6.3: Εταιρικές επικοινωνίες Όσον αφορά τη διαδικτυακή στρατηγική του οργανισμού το 2014, μετά τις προπαρασκευαστικές εργασίες για την ανάπτυξη του επόμενου εταιρικού ιστότοπου του Οργανισμού, στα τέλη Σεπτεμβρίου πραγματοποιήθηκε μια πρώτη εσωτερική θέση σε λειτουργία του ιστότοπου. Ο νέος ιστότοπος θα αρχίσει να λειτουργεί στο πρώτο εξάμηνο του 2015. Στις λοιπές διαδικτυακές εξελίξεις που σημειώθηκαν από την αρχή του 2014 περιλαμβάνονται η θέση σε λειτουργία, στις 7 Απριλίου, του ιστότοπου της εκστρατείας για «Ασφαλείς και Υγιείς Χώρους Εργασίας 2014-2015» και ο επανασχεδιασμός του ιστότοπου του OiRA. Επίσης, αναπτύχθηκαν πολλές νέες ενότητες του ιστότοπου ή επικαιροποιήθηκαν παλαιότερες. Όσον αφορά την εταιρική στρατηγική προώθησης του Οργανισμού, υπήρξε μεγάλη δραστηριότητα στα μέσα κοινωνικής δικτύωσης με την έναρξη της νέας εκστρατείας για «Ασφαλείς και Υγιείς Χώρους Εργασίας 2014-2015». Ο λογαριασμός μας στο YouTube έχει πλέον άνω των 1 000 συνδρομητών (288 τον Ιούνιο του 2013) και φθάσαμε τις 3 12 842 επισκέψεις(35 000 τον Ιούνιο του 2013). Η επισκεψιμότητα της σελίδας του Οργανισμού στο Facebook αυξάνεται σταθερά με 16 500 οπαδούς στα τέλη του Οκτωβρίου (1 654 τον Ιούνιο του 2013). Επίσης, πολύ δημοφιλής είναι ο λογαριασμός του Οργανισμού στο Twitter με 10 840 οπαδούς (7 179 τον Ιούνιο 2013). Έχουμε επίσης 4 797 οπαδούς στο LinkedIn, έναντι 2 766 τον Ιούνιο του 2013. Από τον Ιανουάριο στο ιστολόγιο του Οργανισμού πραγματοποιήθηκαν 11 αναρτήσεις. Επιπλέον, αυξάνεται διαρκώς ο αριθμός των συνδρομητών στο OSHmail, με τον αριθμό τους να υπερβαίνει πλέον τις 67 000. Όσον αφορά την εταιρική στρατηγική του Οργανισμού σχετικά με τις δημοσιεύσεις, παραδόθηκε το νέο εταιρικό σήμα των εγκαταστάσεων του Οργανισμού, εκπονήθηκε η ετήσια έκθεση και η σύνοψή της για το 2013 και ολοκληρώθηκε η παράδοσή τους. Επίσης, αναπτύχθηκε σύνολο 5 ενημερωτικών γραφημάτων, τα οποία μεταφράστηκαν σε όλες τις επίσημες γλώσσες της ΕΕ, προς υποστήριξη της δημοσίευσης της ετήσιας έκθεσης και της σύνοψής της. Ολοκληρώθηκε και μεταφράστηκε νέο ενημερωτικό εταιρικό φυλλάδιο του Οργανισμού. Δημοσιεύθηκε εταιρικό βίντεο με το πολυετές στρατηγικό πρόγραμμα (σε 25 γλώσσες), καθώς και βίντεο για την προώθηση του νέου ηλεκτρονικού οδηγού για το άγχος. Καταρτίστηκαν και δημοσιεύθηκαν πολλές εκθέσεις, συνόψεις και επισκοπήσεις δημοσιεύσεων προβλεπόμενες στο ετήσιο σχέδιο διαχείρισης για το 2014, μεταξύ των οποίων αναφέρονται: «Research guides design of the 2014 ESENER survey», «OSH in the Hairdressing sector», «Priorities for OSH Research in Europe 2013-2020», «Estimating the costs of accidents and ill-health at work», «E-fact and Checklist OSH in the wind energy sector», «Calculating costs related to stress and psychosocial risks at work», «Scoping study for a foresight on new and emerging risks and challenges» και «Psychosocial risks in Europe: Prevalence and strategies for prevention» (σε συνεργασία με το Eurofound). Επιπλέον, αναπτύχθηκε και διανεμήθηκε υλικό στο πλαίσιο της εκστρατείας για «Ασφαλείς και Υγιείς Χώρους Εργασίας 2014-2015» (οδηγός, φυλλάδια, διαφημιστικές σημαίες, διαφημιστικά δώρα). Αναπτύχθηκε σύνολο τριών ενημερωτικών γραφημάτων και ενός βίντεο για την υποστήριξη της εκστρατείας, ενώ για την Ημέρα της Ευρώπης καταρτίστηκε ειδικό φυλλάδιο. Όσον αφορά το γραφείο Τύπου, δημοσιεύθηκαν 13 νέα δελτία Τύπου και ικανοποιήθηκαν 90 αιτήματα για παροχή πληροφοριών/παραχώρηση συνεντεύξεων από ΜΜΕ. Διοργανώθηκαν πολλές συνεντεύξεις Τύπου/συναντήσεις εκπροσώπων του Τύπου με τον διευθυντή προκειμένου να προβληθούν αντίστοιχης σημασίας εκδηλώσεις, όπως η επίσκεψη του προέδρου του Ευρωπαϊκού Κοινοβουλίου, τα εγκαίνια των εγκαταστάσεων του Οργανισμού και η έναρξη λειτουργίας του OSHwiki στη Φρανκφούρτη. Καταγράφηκαν άνω των 1 300 αναφορών στον ηλεκτρονικό Τύπο και άνω των 5 800 σχετικών αναρτήσεων σε μέσα κοινωνικής δικτύωσης. Δραστηριότητα 6.4: Προπαρασκευαστικές δράσεις υπέρ των Δυτικών Βαλκανίων και της Τουρκίας Το πρόγραμμα για τα Δυτικά Βαλκάνια και την Τουρκία ολοκληρώθηκε στα τέλη Νοεμβρίου 2014. Στο πλαίσιό του υλοποιήθηκαν δράσεις για την υποστήριξη των εμπλεκόμενων χωρών να καταστούν ενεργά μέλη των δικτύων του Οργανισμού. Στις 10 Δεκεμβρίου 2014, υπεγράφη η εκτελεστική απόφαση της Επιτροπής σχετικά με το πολυεθνικό πρόγραμμα δράσεων για το 2014 (C(2014)9407 Final), βάσει της οποίας ο Οργανισμός θα λάβει άμεση επιχορήγηση 4 10 000 ευρώ για δράσεις στις δικαιούχους του ΜΠΒ ΙΙ χώρες. Κατόπιν αυτού, ο Οργανισμός θα υπογράψει συμφωνία με την Επιτροπή κατά το πρώτο τρίμηνο του 2015. Μόλις υπογραφεί η συμφωνία, ο Οργανισμός θα συνεχίσει το έργο του στη συγκεκριμένη περιφέρεια. Προβλέπεται ότι η συμφωνία αυτή θα ισχύσει για 24 μήνες. Δράση 6.5: Προπαρασκευαστικές δράσεις για τη συνεργασία των χωρών της Ευρωπαϊκής Πολιτικής Γειτονίας (ΕΠΓ) με τον Οργανισμό Το πρόγραμμα αυτό που αφορά τις χώρες της ευρωπαϊκής γειτονίας τέθηκε σε εφαρμογή το 2014 και σκοπός του είναι η ανάπτυξη δράσεων και δικτύων ΕΑΥ στις συμμετέχουσες χώρες. Κατά το αρχικό στάδιο της διετούς συμφωνίας, ο Οργανισμός συγκροτεί μοναδικά σημεία επαφής στις δικαιούχους χώρες, ενώ προτεραιότητα δίδεται στις υποστηρικτικές δράσεις που έχουν επιλεγεί από αυτές. Εταιρική διαχείριση Προγραμματισμός των δραστηριοτήτων για το 2015, συγκεκριμένα, σχέδιο διαχείρισης για το 2015. Δράσεις κοινοποίησης στοιχείων και αξιολόγησης. Εταιρική διαχείριση, συμπεριλαμβανομένων της συνέχειας των δραστηριοτήτων, της προστασίας των δεδομένων, της διαχείρισης των κινδύνων, της παροχής νομικών συμβουλών και του εσωτερικού ελέγχου. Διοικητική υποστήριξη Στα σημαντικότερα επιτεύγματα του 2014 περιλαμβάνονται: — Υπογραφή συμφωνίας για την έδρα του οργανισμού με το Βασίλειο της Ισπανίας την 31η Μαρτίου 2014. — Έγκριση του δημοσιονομικού κανονισμού και των δημοσιονομικών κανόνων του Οργανισμού. — Κανονισμός υπηρεσιακής κατάστασης του προσωπικού, έγκριση των κανόνων εφαρμογής. — Εφαρμογή του συστήματος ABB (προϋπολογισμός βάσει δραστηριοτήτων).